посочете регистрационния номер/регистрационните номера на пътното превозно средство/пътните превозни средства (и номер на ремаркето, ако е приложимо), в допълнение към името на ферибота по редовната фериботна линия.
 ЕЗДВ-РРП
 Не се изисква идентификация на транспортното средство:
 I.14
 Държава на изпращане
 ЕЗДВ-P/ЕЗДВ-PP/ЕЗДВ-D
 Посочете държавата, в която стоките са били натоварена на последното превозно средство за пътуването към Съюза. В някои случаи, в които движението включва повече от една държава преди въвеждането в Съюза (триъгълно движение), официалният сертификат може да бъде издаден в третата държава.
 Това поле не е приложимо за ЕЗДВ-A.
 I.15
 Предприятие на произход
 Когато това се изисква съгласно законодателството на Съюза, посочете наименованието и адреса, държавата и кода по ISO на държавата на предприятието/ята на произход.
 Когато това се изисква съгласно законодателството на Съюза, посочете неговия регистрационен номер или номер на одобрението.
 Това поле може да бъде автоматично попълнено от системата IMSOC въз основа на информацията, предоставена в поле I.31.
 I.16
 Условия на транспортиране
 ЕЗДВ-P/ЕЗДВ-D
 Посочете категорията на изискваната температура по време на транспортиране (като на околната среда, охладени, замразени), ако е приложимо. Може да бъде избрана само една категория.
 Това поле не е приложимо за ЕЗДВ-A и ЕЗДВ-PP.
 I.17
 Номер на контейнера/номер на пломбата
 Когато е приложимо, се посочва номерът на контейнера и номерът на пломбата (възможно е посочването на повече от един вариант).
 За официалния печат — посочете номера на официалния печат, указан в официалния сертификат, и отбележете „официален печат“ или посочете друг печат, указан в придружаващите документи.
 I.18
 Сертифицирано като или за
 Изберете целта на движението на животните, предназначението на стоките или категорията, както са посочени в официалния сертификат (когато това се изисква) или търговския документ:
 ЕЗДВ-A:
 отглеждане/разплод, угояване, обособени специализирани животновъдни обекти, кучета/котки/порове (или в случай на движение с нетърговска цел на повече от пет кучета/котки/порове), декоративни водни животни, кланици, карантина, регистрирани еднокопитни животни, повторно полагане (само за аквакултурни животни), пътуващ цирк/представления с животни, изложба, възстановяване на запасите или други.
 ЕЗДВ-P:
 Консумация от човека, фуражи, фармацевтични цели, мостри за търговски цели, техническо приложение, допълнителна преработка или друго.
 ЕЗДВ-D:
 Консумация от човека, консумация от човека след последваща обработка, фураж, мостра или изложбена мостра или други.
 Това поле не е приложимо за ЕЗДВ-PP.
 I.19
 Съответствие на стоките
 Това поле се прилага само за ЕЗДВ-P.
 Отбележете „отговарящи на изискванията“, ако стоките са в съответствие с правилата, посочени в член 1, параграф 2, букви а) и г) от Регламент (ЕС) 2017/625.
 Отбележете „неотговарящи на изискванията“, ако стоките:
 —
 не са в съответствие с правилата, посочени в член 1, параграф 2, буква а) от Регламент (ЕС) 2017/625; и
 —
 са в съответствие с правилата, посочени в буква г) от същия член; и
 —
 не са предназначени за пускане на пазара.
 I.20
 За претоварване/прехвърляне/по-нататъшно пътуване до
 ЕЗДВ-A (по-нататъшно пътуване)
 Посочете наименованието и кода по ISO на третата държава на местоназначение, в която животните остават в рамките на същия плавателен съд или самолет и са предназначени да бъдат изпратени директно за трета страна без спиране на друго пристанище или летище на Съюза.
 Посочете наименованието на следващия ГКП в Съюза, към който животните продължават